**Molėtų rajono savivaldybės taryba**

**SPRENDIMAS**

**DĖL ĮGALIOJIMŲ MOLĖTŲ RAJONO SAVIVALDYBĖS ATSTOVUI DALYVAUTI UŽDAROSIOS AKCINĖS BENDROVĖS „MOLĖTŲ ŠILUMA“ VISUOTINIAME AKCININKŲ SUSIRINKIME SUTEIKIMO**

2018 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 4 straipsnio 10 dalimi, 14 straipsnio 7 dalimi, 20 straipsnio 1 dalies 1, 5, 10 ir 11 punktais, 21 straipsnio 1 ir 8 dalimis, 58 straipsnio 2 dalimi, 59 straipsnio 1 ir 2 dalimis, atsižvelgdama į uždarosios akcinės bendrovės „Molėtų šiluma“ 2018 m. kovo 26 d. raštą Nr. 8-76 „Lydraštis siunčiamų dokumentų dėl UAB „Molėtų šiluma“ akcininkų susirinkimo“,

Molėtų rajono savivaldybės taryba n u s p r e n d ž i a:

Įgalioti Molėtų rajono savivaldybės administracijos direktorių Saulių Jauneiką atstovauti Molėtų rajono savivaldybei uždarosios akcinės bendrovės „Molėtų šiluma“, kodas 167610175, kurioje Molėtų rajono savivaldybė valdo 1 187 406 paprastąsias vardines 2,9 Eur nominalios vertės akcijas, suteikiančias 99,99 proc. balsų, 2018 m. balandžio 27 d. 14.00 val. įvyksiančiame visuotiniame akcininkų susirinkime ir balsuoti priimant sprendimus darbotvarkės klausimais:

1. Dėl uždarosios akcinės bendrovės „Molėtų šiluma“ 2017 m. metinio pranešimo tvirtinimo (pridedama) – sprendimas šiuo klausimu nepriimamas.
2. Auditoriaus ataskaita ir išvados dėl bendrovės 2017 metų finansinių ataskaitų rinkinio (pridedama) – sprendimas šiuo klausimu nepriimamas.

3. Dėl uždarosios akcinės bendrovės „Molėtų šiluma“ audituoto 2017 metų finansinių ataskaitų rinkinio (pridedama) tvirtinimo – balsuoti už uždarosios akcinės bendrovės „Molėtų šiluma“ 2017 m. audituoto finansinių ataskaitų rinkinio tvirtinimą.

4. Dėl uždarosios akcinės bendrovės „Molėtų šiluma“ 2017 m. pelno (nuostolių) paskirstymo tvirtinimo – balsuoti už uždarosios akcinės bendrovės „Molėtų šiluma“ 2017 m. pelno (nuostolių) paskirstymą:

4.1. ankstesnių finansinių metų nepaskirstytasis pelnas ataskaitinių finansinių metų pabaigoje – 3 053 Eur;

4.2. grynasis ataskaitinių finansinių metų pelnas – 130 093 Eur;

4.3. pelno (nuostolių) ataskaitoje nepripažintas ataskaitinių finansinių metų pelnas (nuostoliai) – nėra;

4.4. pervedimai iš rezervų – 403 000 Eur;

4.5. akcininkų įnašai bendrovės nuostoliams padengti – nėra;

4.6. paskirstytinasis pelnas iš viso – 536 146 Eur;

4.7. pelno dalis, paskirta į privalomąjį rezervą – 70 000 Eur;

4.8. pelno dalis, paskirta į rezervą savoms akcijoms įsigyti – nėra;

4.9. pelno dalis, paskirta į kitus rezervus – nėra;

4.10. pelno dalis, paskirta dividendams išmokėti – nėra;

4.11. pelno dalis, paskirta investicinio projekto vystymui – 460 000 Eur;

4.12. nepaskirstytasis pelnas ataskaitinių finansinių metų pabaigoje, perkeliamas į kitus finansinius metus – 6 146 Eur.

5. Dėl uždarosios akcinės bendrovės „Molėtų šiluma“ finansinių ataskaitų rinkinio ir licencijuojamos veiklos sąnaudų audito auditoriaus rinkimų 2018, 2019, 2020 metams ir dėl auditoriaus atlyginimo - balsuoti už auditoriaus išrinkimą uždarosios akcinės bendrovės „Molėtų šiluma“ 2018, 2019, 2020 metams finansinių ataskaitų rinkinio ir licencijuojamos veiklos sąnaudų auditui atlikti ir dėl auditoriaus atlyginimo nustatymo.

6. Dėl uždarosios akcinės bendrovės „Molėtų šiluma“ įstatų keitimo – balsuoti už uždarosios akcinės bendrovės „Molėtų šiluma“ (toliau – Bendrovė) įstatų keitimą, už įgaliojimą Bendrovės direktoriui Juozui Kuliešiui pasirašyti pakeistus Bendrovės įstatus ir įpareigojimą Bendrovės direktoriui Juozui Kuliešiui per du mėnesius Akcinių bendrovių įstatymo nustatyta tvarka įregistruoti Juridinių asmenų registre pakeistus ir pasirašytus Bendrovės įstatus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras